Salget af elbiler er gået mere eller mindre i stå - efter at Folketinget har besluttet at indfase en registrerings-afgift på dem.

Det viser en ny opgørelse fra De Danske Bilimportører, skriver Information.

I april blev der solgt 24 elbiler - mod 145 i samme måned sidste år.

Læs også : Aftale om højere afgifter på el-biler er på plads

Både De Radikale og Socialdemokraterne udtrykker bekymring over udviklingen:

- De her tal er slet ikke i nærheden af de forventede tal - og hvis ikke de retter sig, er vi nødt til at gøre noget ved det, siger De Radikales skatteordfører, Martin Lidegaard.

Partierne bag aftalen om registrerings-afgiften har aftalt, at hvis forudsætningerne bag aftalen ændrer sig markant i løbet af indfasnings-perioden, vil forligs-partierne på ny tage sagen op.